# data[].attributes.body
Formiddagsbesøg hos Hans
SSA: (håndhygiejne, håndsprit)
SSA: Godformiddag Hans.( Håndsprit). Hvordan har du det egentlig? Har du sovet godt i nat? Du havde jo lidt vejrtrækningsproblemer den anden nat.
Hans: Joo tak - jeg sov bedre i nat. Men jeg synes jeg har lidt ondt i maven.
SSA: Har du fået noget at spise og drikke her til morgen?

Hans: Ja har fået lidt yoghurt, men kunne ikke spise så meget pga min mave.

SSA: Har du haft det sådan længe eller er det kun i dag?
Hans: Jeg har haft det nogle dage efterhånden. Tror i tre dage. SSA: Har du kunne komme af med din afføring?

Hans: Ikke rigtig

SSA: Kunne du ikke tænke dig at vi prøver at lave nogle cykelbevægelser sammen, så vi kan få lidt gang i din mave igen? Jeg ved jo du har været rigtig god til at cykle
Hans: Jo det kan vi godt ...Ja det var min store interesse da jeg var ung.....men jeg har bare lidt svært ved at få luft.

SSA: Ja det går ud over vejrtrækningen, når du også har forstoppelse,
SSA: Jamen Hans har du lyst til at vi prøver at gøre det sammen. Hvis jeg nu hjælper dig. Er det bedre for dig, hvis du kommer hen og ligger på sengen.
Hans: Nej jeg tror det går. Jeg sidder bare her på stolen.

SSA: Får du gået nogle ture. Du plejer jo at gå nogle ture i naturen, og det er så vigtigt at du får bevæget dig hver dag.

Hans: Nej det bliver desværre ikke til så meget for tiden. Jeg er stadig træt oven på den gang influenza jeg havde for nogle uger siden….men nu har mit barnebarn sagt at han vil tage mig med på nogle gåture i næste uge. Det glæder jeg mig til.

SSA: ja det kan jeg godt forstå. Det bliver hyggeligt.

SSA: Får du egentlig nok væske i løbet af en dag? Jeg kigger lige på dit væskeskema…..’

Jeg kan faktisk se, at du ikke drikker nok. Synes du ikke det ville være en god ide, hvis du drikker et glas vand morgen middag og aften?. Det ville være godt for din fordøjelse.

Hans: Jo det lyder fornuftigt. Jeg kan godt glemme at drikke vand, men det vil jeg huske.

SSA: Jeg kommer lige med et glas vand til dig her og dine piller. (håndhygiejne og handsker)

Hans: Tak

DOKUMENTATION?

SSA: Hans jeg må desværre gå igen, men vi ses jo senere i dag. Jeg lægger lige en pjece til dig med flere forslag til din kost. Til lidt insipiration. Det er jo vigtigt at du får mad med masser af proteiner som vi har snakket om før.
(proteiner findes bl.a. i kød, fisk, fiskepålæg, mælk osv).

Vi ses Hans . Tak for nu

Hans: ja tak.  Vi ses senere.

# data[].attributes.body
Hans Hansen
Enkemand
Bor alene i lejlighed i Odense
Har 2 børn og 5 børnebørn

# data[].attributes.body
Livsstilssygdom KOL. Han har røget, siden han var 14 år og fik som 68-årig konstateret KOL. Han er stoppet med at ryge efter vejledning fra egen læge.

# data[].attributes.body
Øvre hygiejne:
Sundhedsfremmende, da det er velvære at blive vasket: Det er dejligt, dejligt at dufte godt.
At blive vasket er hygiejne, mikroorganismer, velvære det psykiske.
Sygdomsforebyggende: Hans bruger Old Spice deo spray.
Vi skal råde ham til at bruge en deo roll on, da aerosoler vil irriterre hans luftveje.

# data[].attributes.body
Kost: God ernæringsrig kost, følge de 8 kostråd med vægt på PROTEINRIG KOST
Rygning: Har røget siden han var 14 år. Er stoppet som 68 årig.
Alkohol: Intet alkoholproblem
Motion: Meget vigtigt med motion for fx at vedligeholde og styrke muskelmassen i kroppen. Kroppen får desuden lettere ved at optage ilt.

# data[].attributes.body
Vægt, rygestop og fysisk aktivitet er vigtige parametre, når man taler om KOL
Allerede tidligt i forløbet bør disse områder tænkes ind som en del af en samlet plan.

Ernæring er også vigtigere end du tror, hvis du har KOL
Du må helst ikke tabe dig, så du er undervægtig
Hvorfor må man ikke tabe sig, når man har KOL?
Sygdom påvirker kroppen og øger stofskiftet. Derfor har din krop brug for mere energi, når du har KOL. Den energi får du primært via kosten, ellers tæres der fra kroppens depoter. Hvis du taber dig, når du er syg, er det i høj grad din muskelmasse og ikke kun fedt, du taber. Muskelnedbrydningen har stor betydning for dit immunforsvar. Ved stort vægttab reduceres immunforsvaret. Det betyder, at din krop har sværere ved at modstå og bekæmpe infektioner og sygdomme, når du har KOL. Du har den bedst mulige tilværelse med din kroniske sygdom, hvis du sikrer, at du får nok næring og ikke oplever uplanlagt vægttab.

Det er vigtigt, at man har en vægt så tæt på normalområdet som muligt. Som KOL patient (BMI 21-30) – og gerne i den høje ende - når man har KOL.

Vi ved, at det er et dårligt tegn, når patienter med KOL taber sig og har svært ved at spise tilstrækkeligt. Undervægt (BMI under 20,5) og utilsigtet vægttab svækker kroppens modstandskraft over for sygdommen. Hvis man er normalvægtig, skal man derfor gøre, hvad man kan for at undgå at tabe sig. Dette gælder også i de perioder, hvor man er syg og måske bliver indlagt på hospitalet.

Omvendt kan det også være et problem, hvis man vejer for meget (BMI over 30), når man lider af KOL. Svær overvægt og fedme kan give besværet vejrtrækning og øge risikoen for diabetes og hjertekarsygdomme.

Det er ikke kun vigtigt, hvor meget man vejer, men i høj grad også hvor meget muskelmasse, man har på kroppen. Muskelmassen er afgørende for ens kræfter og funktionsevne og dermed de muligheder, man har for at have et godt liv med forskellige aktiviteter i hverdagen. Det er derfor vigtigt, at patienter med KOL spiser rigtigt og er så fysisk aktive som muligt, så de bevarer og styrker deres muskelmasse bedst muligt.

Protein findes især i kød, fisk, fjerkræ, æg, ost og mælk. Der er også højt indhold af protein i bælgfrugter og nødder. Det er en god ide at spise noget proteinholdigt til de fleste af døgnets måltider og gerne i forbindelse med fysisk aktivitet - for eksempel efter træning.

Grønsager og frugt bidrager med mange gode vitaminer og mineraler, som er væsentlige for et sundt helbred. Der er ikke særlige anbefalinger for indtag af frugt og grønt, hvis man lider af KOL

# data[].attributes.headline
KOL - Kronisk Obstruktiv Lungesygdom, KOL

# data[].attributes.subject
KOL - Kronisk Obstruktiv Lungesygdom, KOL

# data[].attributes.body
KOL - som jo også kaldes for 'rygerlunger' - er en alvorlig sygdom i luftvejene. Obstruktiv betyder forsnævrende (forsnævring af luftvejene i lungerne).
KOL viser sig ofte ved vedvarende hoste, pibende vejrtrækning og åndedrætsbesvær.
Det er en sygdom, der oftest viser sig hos personer over tres.
Der vil være en øget tendens til lungeinfektioner, så det er  vigtigt at blive vaccineret mod lungebetændelse og influenza.

Det er en kronisk sygdom, som begrænser luftgennemstrømningen i luftvejene. Det lungevæv der er ødelagt kan ikke gendannes, selv om man holder op med at ryge. Men vigtigt at stoppe med at ryge, fordi nedbrydningen af lungevævet herved kan stoppes. Få måneder efter rygestop aftager hoste og opspyt hos de fleste, og ødelæggelsen af lungerne standser.
Rygere og personer som har arbejdet med kemikalier, er særligt udsatte for at udvikle KOL, når de bliver ældre.  Mindst 85 % af alle tilfælde af KOL skyldes rygning, men sygdommen kan også være arvelig.
Det er vigtigt, at sygdommen behandles korrekt og i tide.
Motion og korrekt kost spiller en afgørende rolle i lungerehabilitering.
Vigtigt med korrekt medicinering, enten i tabletform eller/og som inhalator.
Det vigtigste, du selv kan gøre for, at sygdommen ikke bliver værre, er

at være ikke-ryger

at være fysisk aktiv

at holde en normal vægt

Du bør:

kende din KOL-medicin

inhalere medicinen korrekt

tage den forebyggende medicin hver dag

Sørg for et godt indeklima med god ventilation

Bliv vaccineret for influenza og lungebetændelse

Hvad forværrer KOL:

Rygning og passiv rygning

# data[].attributes.body
Har man fået sygdommen kan MOTION forbedre kroppens evne til at optage ilt.

Man kan træne, fx ved at gå eller cykle. Det er vigtigt, at man bliver forpustet, når man træner. Det er også vigtigt at udføre styrketræning og dermed opbygge muskelmasse og styrke. Der findes særlige rehabiliteringsprogrammer for personer med KOL på kommunens træningscentre og på nogle af sygehusene.
Kredsløbstræning (fx gang, cykling, løb, svømning) er den mest velundersøgte træningsform, og kredsløbstræning er det bedste til at forbedre konditionen. Styrketræning er formentligt ligeså gavnligt som kredsløbstræning og er bedst til at øge muskelstyrken. Hvis du har svær KOL kan kredsløbstræning være gangtræning.

Kan man træne KOL væk?

Du kan ikke forbedre din lungefunktion med KOL træning, men du kan forbedre din kondition, musklernes styrke og udholdenhed, og på den måde kan du forbedre din vejrtrækning, fordi dine lunger vil blive mindre belastede ved fysisk anstrengelse.

# data[].attributes.body
Ud over de ting du selv kan gøre, findes forskellig medicin, der kan hjælpe på dine symptomer. Noget medicin mindsker irritationen i lungerne, mens anden medicin kan udvide de små rør i lungerne, så du bedre kan få ilt til dit blod. KOL kan ikke helbredes, men symptomerne kan mindskes eller stabiliseres med forskellig medicinsk behandling.

Ved behandling af åndenød anvendes lægemidler, som udvider luftvejene. Disse midler tages bedst som inhalationer, men findes også i tabletform. Der findes flere typer, som virker fra ca. 3 til 24 timer.

Hvis man har KOL, anbefales det at blive vaccineret mod influenza, og ved svær KOL, er det også fornuftigt at blive vaccineret mod lungebetændelse.

# data[].attributes.body
Hvor meget bør du veje? Når du har en kronisk lungesygdom, bør du være i god ernæringstilstand. En god ernæringstilstand betyder, at du hverken er under- eller overvægtig. Dit Body Mass Index (BMI) fortæller, om du er i en god eller dårlig ernæringstilstand. Når du har en kronisk lungelidelse som fx KOL, skal dit BMI være lidt højere, end hvis du var rask. Grunden til, at det er bedre at veje lidt for meget, end lidt for lidt, skyldes, at lungebetændelse, forværring og evt. indlæggelse ofte medfører et vægttab. Det er derfor bedst, at du har noget at stå imod med. Det bedste er, hvis ”de ekstra kilo” ikke kun skyldes fedt, men også er muskler. Muskler får du ved at bevæge dig og dyrke motion hver dag. Hvis du er i en god ernæringstilstand, vil du komme dig hurtigere efter sygdom, og chancen for at leve længere og bedre med din sygdom bliver forhøjet. Dit BMI skal ligge på Raske 18,5-25 KOL og andre lungesygdomme 21-30 Svækkede mennesker med KOL* 25-30 * Du hører under ”svækkede mennesker med KOL”, hvis du tit er syg med fx lungebetændelse, eller har mange forværringer og eventuelle indlæggelser

# data[].attributes.body
Hans er 175 cm høj og vejer 92 kg.

Hans' BMI er derfor:
92 : (1,75x1,75) = 30,06
Fedmegrad 1, Forøget

BMI skal ligge på:
KOL og andre sygdomme:         21-30
Svækkede mennesker m. KOL: 25-30
Raske ældre:                                24-29

# data[].attributes.body
Får praktisk hjælp til rengøring hver uge.

Får besøg morgen, middag og aften (hjælp til medicinering samt observation og opfølgning på KOL)

Han laver selv mad

Han klarer selv personlig hygiejne, toilette

# data[].attributes.body
Væskebalance. Får Hans nok at drikke?

Hvor meget væske skal Hans på 92 kg forbruge om dagen? 92x40ml= 3.680 ml.

Han er rimeligt aktiv og sveder gennemsnitligt.

Hans totale væskebehov:

Antager at hans mad bidrager med 800 ml og stofskiftet bidrager med 300 ml.

Hans drikker hver dag:

Morgen: to kopper kaffe + et glas mælk (300ml +200 ml)

Frokost: to glas mælk (400 ml)

Eftermiddag: to glas saft (400 ml)

Aftensmaden: en øl (330 ml)

Aften: to kopper kaffe (300 ml)

Dvs. hans indtager pr. døgn:

Indtag mm ml

kaffe 600 ml

mælk  600 ml

saft 400 ml

øl 330 ml

mad 800 ml

stofskifte 300 ml

I alt 3.030 ml. (3.680 -3.030)= 650 ml i underskud

# data[].attributes.body
Ja, det lyder måske mærkeligt, og man tænker heller ikke rigtig over det i hverdagen, men det er faktisk sådan, at det meste af vejrtræningsarbejdet foregår i musklerne omkring og under brystkassen.

Derfor er det en fordel for dig at gøre alt, du kan, for at bevare og vedligeholde din muskelfunktion, når du lever med en kronisk lungesygdom. Og muskler skal have mad for at holde sig stærke og for at vokse.

Her får du tre lækre opskrifter på retter, der styrker dine muskler.

NEM HJEMMELAVET PROTEINDRIK

(Ca 2 glas á 11/2 dl)

Det skal du bruge:
• 11/2 dl skyr
• 1 dl kærnemælk
• 2 spsk. piskefløde
• 2 tsk. sukker (evt. vaniljesukker)

Fremgangmåde:
Kom alle ingredienserne i en skål og rør til sukkeret er opløst. Proteindrikke kan smages til med blendet frugt eller saft/juice.

ERNÆRINGSINDHOLD PR. 100G (1 DL):
ENERGI: 88 KCAL/369 KJ
PROTEIN: 6,5G

# data[].attributes.body
Det er en god ide at spise noget proteinholdigt til de fleste af døgnets måltider. Det er vigtigt at spise mange madvarer med et højt indhold af protein, så muskelmassen bevares.
Man skal følge de 8 kostråd, og derudover lægge vægt på proteinrig kost.
Det er en god ide at fordele kosten på mange små måltider så vejrtrækningen ikke bliver besværet.
Hvis det letter vejrtrækningen, er det en god ide med blødt mad. Fx yoghurt, suppe, risengrød osv.

# data[].attributes.body
Vejledning om kost og motion

Vejledning om relevante muligheder i forb. med nye aktiviteter, fx fra Lungeforeningen fx 'Lungekor'

Sørge for god hygiejne i hjemmet og personlig hygiejne

Motivere ham til at fortsætte med sin gåture i naturen

Motivere ham til at fortsætte med sine interesser, male malerier fx.

# data[].attributes.body
Vejledning, evt. tidsbestilling af vaccination mod influenza og lungebtændelse

Vejledning om kost og motion

Vejledning om rette medicin

Observation og dokumentation

'Små' observationer som fx, at vi skal råde Hans til at bruge en deo roll on i stedet for en spray deodorant, da aerosoler vil irriterre hans luftveje.

Vejledning om at det er bedre at bruge ovnen i stedet for stegepanden (sundt indeklima)

# data[].attributes.body
SSA: Godformiddag Hans.( Håndsprit). Hvordan går det med dig? Har du sovet godt i nat? Du havde jo lidt vejrtrækningsproblemer den anden nat.
Hans: Joo tak - jeg sov bedre i nat. Jeg synes jeg havde det bedre med min vejrtrækning, og jeg sov igennem hele natten.
SSA: Det var dejligt at høre Hans. Du får lige din medicin og har du behov for din inhalator?
Hans: Ja tak.
Får du noget at spise? Synes du har tabt dig lidt? Er det med vilje? Synes dine bukser er blevet lidt store til dig. Det gør ikke noget at du taber dig, men det er stadig godt at have lidt ekstra på sidebenene, når man har KOL. Det kræver nemlig lidt ekstra energi af kroppen at trække vejret. Men derfor skal du alligevel tænke på, hvad du spiser.
Det er vigtigt, at du får proteiner gennem din kost. Proteiner får man i bl.a. kød, fisk, mælkeprodukter og nødder.
Hans:  Jamen jeg får da min daglige ostemad og også et glas mælk om morgenen. det kan jeg slet ikke undvære.
Men du ved at jeg også er glad for søde sager.
SSA:  Ja det ved jeg Hans:) Det skal der da også være plads til en gang imellem, men det er jo ikke det sundeste.
Ved du hvad, jeg har faktisk en kostplan til lidt inspiration (tager pjece frem). Der er både forslag til forskelligt kødpålæg, og fiskepålæg som fx tun, sardiner, rejer laks. , og ost er også godt. Og du skal endelig blive ved med at drikke din mælk om morgenen.
SSA: Får du gået dine små ture i naturen Hans?
Hans: Ja det gør jeg stadig og ved du hvad, mit barnebarn ringede i går aftes og sagde, at han gerne ville gå med mig tre gange om ugen. Det glæder jeg mig meget til.
SSA:  Hvor lyder det hyggeligt, og motion er jo bare så godt for dig. Så kan I rigtig hygge jer. Hvor gammel er det nu han er?
Hans: Han er 26 år.
Hvor bliver det hyggeligt for jer.
...Og Hans nu må jeg hellere komme videre, men inden jeg er gået, lægger jeg lige en pjece til dig. Har du nogensinde hørt om 'Lungekor'?
Hans: Lungekor?? nej det har jeg aldrig hørt om.
SSA: Jeg tænkte lige på dig, da jeg så tilbuddet fra Lungeforeningen. Det er faktisk et sangkor for 'KOLramte'. Man har fundet ud af at det at synge kan mindske symptomerne og give mere luft. ..og jeg kan jo huske, at du har fortalt, at du sang i et kor i dine unge dage.
Hans:  Jamen det er da rigtigt ja, det vil jeg da lige kigge nærmere på. Lyder spændende - og måske der er nogle søde damer :)).
SSA:  ja kig lige på det Hans. Har hørt at folk er så glade for det, og at de kan mærke at de får færre symptomer.
Jeg går igen. Vi ses i morgen igen Hans. Hav en god  dag.